越调・柳营曲冬夜怀友
作者：周德清
朝代：元

paragraphs: 暮云收，冷风飕，到中宵月来清更幽。
倚遍江楼，望断汀洲，雪月照人愁。
舍梅花谁是交游？饮松醪自想期俦。
王子猷干罢手，戴安道且蒙头。
休，谁驾剡溪舟？别友一叶身，二毛人，功名壮怀犹未伸。
夜雨论文，明月伤神，秋色淡离樽。
离东君桃李侯门，过西风杨柳渔村。
酒船同棹月，诗担自挑云。
君，孤雁不堪听！有所思燕子来，海棠开，西厢尚愁音信乖。
问柳章台，采药天台，归去却伤怀，恰嗔人踏破苍苔，不知他行出瑶阶。
见刚刚三寸迹，想窄窄一双鞋。
猜，多早晚到书斋？。